b"\n_START_ARTICLE_\nLa Turbie\n_START_SECTION_\nGeografija\n_START_PARAGRAPH_\nNaselje se nahaja v jugovzhodni Franciji v neposredni bli\xc5\xbeini kne\xc5\xbeevine Monako.\n_START_SECTION_\nAdministracija\n_START_PARAGRAPH_\nOb\xc4\x8dina La Turbie skupaj z ob\xc4\x8dinami Beaulieu-sur-Mer, Cap-d'Ail, \xc3\x88ze, Saint-Jean-Cap-Ferrat in Villefranche-sur-Mer sestavlja kanton Villefranche-sur-Mer s sede\xc5\xbeem v slednji ob\xc4\x8dini; kanton je sestavni del okro\xc5\xbeja Nica.\n_START_SECTION_\nZgodovina\n_START_PARAGRAPH_\nLa Turbie je poznan iz anti\xc4\x8dnega obdobja zaradi velikega spomenika, ki ga je dal zgraditi rimski cesar Avgust v spomin na dokon\xc4\x8dno zmago nad alpskimi plemeni, ki so tedaj plenila trgovce vzdol\xc4\x8d rimskih cest._NEWLINE_V srednjem veku je naselje, tedanja Turbia, prete\xc5\xbeno pod upravo Genovske republike. Dante Alighieri je pisal v svoji Bo\xc5\xbeanski komediji o Turbii kot zahodni meji italijanske Ligurije._NEWLINE_Kasneje je izmeni\xc4\x8dno pripadala enkrat Savoji, drugi\xc4\x8d Monaku, od koder je lokalno prebivalstvo prejelo mona\xc5\xa1ki dialekt (Monegasque), \xc4\x8deprav je lokalni ligurski dialekt ohranil nekatere karakteristike bli\xc5\xbenjegajezika Nice (Ni\xc3\xa7ois). Dejansko je lokalni dialekt skoraj povsem izginil, v glavnem po priklju\xc4\x8ditvi savojske grofije Nice leta 1860 k Franciji._NEWLINE_Sama ob\xc4\x8dina je nekdaj vsebovala tudi ozemlja sedanjih ob\xc4\x8din Beausoleil in Cap d'Ail, ki sta se osamosvojili na za\xc4\x8detku 20. stoletja. V ob\xc4\x8dini je ostal zgolj stari del mesta okoli ostanka rimskega spomenika."